en da cs da id de da da da sv en da da da da da da da da da da da da da da da da da da sv en da da sv da da da fr en da da da da da da sv da da da da da de
ReloadMe Comedy Show 2022 - ReloadMe
Temauge om søvn og det digitale liv
Eleverne kan her se det Comedy Show om søvn og digitale medier, som en gruppe stand-uppere skrev til ReloadMe og optrådte med flere steder i landet. Denne optagelse er fra teater Bremen i København. I kan vælge at arbejde med showet på flere måder- enten som en humoristisk indgang til emnet, der står i kontrast til de mere alvorlige opgaver- eller som en del af danskundervisningen fx i forbindelse med et tema om moderne eventyr eller comedy-genren. (Optagelsen varer ca. 40 min så selve – showet med spørgsmål tager ca. 1 lektion).
Vis eleverne optagelsen fra Bremen. Inddel evt. på forhånd eleverne i fem grupper, hvor hver gruppe skal holde særligt øje med forskellige dele af showet.
En anden gruppe skal holde særligt øje med Elias:  Hvad er Elias’ take på søvn-temaet? (fx A/B-mennesker)
En tredje gruppe skal holde særligt øje med Molly: Hvilke temaer tager Mollys fat i? – og hvordan forbinder hun det til søvn og digitale medier? (fx hvad poster man/ poster man ikke)
Den fjerde gruppe skal holde særligt øje med David: Hvordan griber David temaet om søvn/ onlineliv an? (fx hans konsekvensliste)
Den femte gruppe skal holde øje med Værten Jacobs indslag: Hvilke forskellige fortællinger bruger han til at binde showet sammen? (fx eventyr og forskellen mellem unge og gamle)
Efter showet redegør hver gruppe kort for deres fokusområde, og I kan derefter fx tale videre ud fra disse spørgsmål:
Hvornår handler showet om søvn/digitale?
Er der forskel på, hvordan de joker om søvn/det digitale?
Hvem havde den fedeste/ sjoveste joke? (hvorfor var det sjov/ikke sjovt?)
Tip: Forslag til yderligere opgaver fx i dansk:
Sæt fokus på Comedy genren og arbejde fx med:
Hvordan bruger man humor til at sætte fokus på noget alvorligt?
Hvilke virkemidler bruger standup-komikere typisk? (underbyg med konkrete eksempler på – fx ironi, satire, stemmeføring, mimik, ordspil, inddragelse af publikum osv.)
Sæt fokus på genren ’moderne eventyr’
Med udgangspunkt i værtens Snehvidefortælling – kan I arbejde videre med moderne eventyr hvor eleverne fx skriver og/ eller fortæller nye moderne udgaver af snehvide – med det benspænd at den skal være omskrevet med et tvist af søvn og digitale udfordringer…
Video: Comedy Show – Bremen
ReloadMe er et samarbejde mellem Just Human og Red Barnet
Finansieret med midler fra Sundhedsstyrelsen og Nordea-fonden
Vi er glade for at kunne tilbyde jer alle vores materialer helt gratis.
Til gengæld ønsker vi at få en idé om, hvem der besøger vores materialer.
Derfor beder vi dig svare på:
Navn på din skole *
Tak og rigtig god fornøjelse med materialerne.
Vi behandler vi dine personoplysninger dels efter den gældende EU persondataforordning og dels efter den danske persondatalov. Læs mere om dine rettigheder, vores databehandling og persondatapolitik.